《登凌歊台》
宋代·程俱

凌歊正在尘歊外，四起云山翠欲浮。丹槛昔时空胜事，锦袍何处想灵游。

鳌分一岛来平野，鲸吸长江带两州。手决飞云天作幕，坐侵寒露月垂钩。

向来时有千岩梦，对此浑消万古愁。醉目归鸿天际没，地高空阔更宜秋。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。